Derek Fernandes

Derek Fernandes (Sirsi, Karnataka, 1954ko maiatzaren 14a) indiar elizgizon katolikoa da. 2007tik 2019ra Karwarreko apezpikua izan zen eta 2019tik aurrera Belgaumeko apezpikua da.

 Bizitza 
Derek Fernandes 1954ko maiatzaren 14an jaio zen Sirsin, Karnataka estatuan. Jaioterrian ikasi ondoren, Belgaumeko apaizgaitegi txikian sartu zen, eta gero Bangaloreko San Petri pontifize-apaizgaitegira joan zen filosofia eta teologia ikasketak egiteko. 1979ko maiatzaren 5ean apaiztu zen, Belgaumeko elizbarrutian inkardinatuta geratuz. 1986tik 1990era Erromako Urbaniana unibertsitatean ikasi zuen, eta Zuzenbide Kanonikoko doktoretza lortu zuen.

Apaiz-ordenazioa jaso ondoren, honako kargu hauek izan zituen: Dharwadeko Gurutze Santuaren elizako bikarioa eta gero parrokoa (1979tik 1983ra); Tumarikopeko Arrosarioko Andre Mariaren elizako parrokikoa; Modageko (Belgaum) Andre Mariaren Bihotz Guztiz Garbiaren elizako parrokoa eta Nirmala Nagarreko umezurztegiko zuzendaria (1983tik 1986ra); Belgaumeko elizbarrutiko kantziler eta diruzaina; Administrazio Kontseiluko kidea; bikario judiziala; aholkularia eta Apaizen Senatuaren kidea; Pontifize Misio Laguntzako Elkarteen idazkaria; Laikoentzako Batzordeko idazkaria; San Frantzisko Xabierkoaren eskolako eta P.U. Collegeko administrazio zuzendaria (1991tik 2002ra); Belgaumeko elizbarrutiko administratzailea (2004tik 2006ra).

2007ko otsailaren 24an, Benedikto XVI.a aita santuak Karwarreko apezpiku izendatu zuen. Urte bereko apirilaren 20an apezpiku-ordenaioza jaso zuen Karwarreko San Jose eskolaren aurrean, Pedro López Quintana artzapezpikuaren eskutik, kontsakratzailekideak Bernard Moras eta Peter Machado izanik. Mittite in dexteram navigii rete () leloa hautatu zuen.

2019ko maiatzaren 1ean, Frantzisko aita santuak Belgaumeko apezpiku izendatu zuen. 2019ko ekainaren 19tik 2024ko apirilaren 9ra arte Karwarreko administratzaile apostolikoa ere izan zen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Benedikto XVI.ak izendatutako apezpikuak
Kategoria:XX. mendeko indiarrak
Kategoria:XXI. mendeko indiarrak